  बॉलीवुड के मिस्टर पर्फेक्सनिस्ट व सुपरस्टार आमिर खान अपनी अगली फिल्म लालसिंह चढ्ढा की शूटिंग के लिए मारवाड़ में कुछ स्थानों पर लोकेशन देखने के बाद शनिवार दोपहर मुंबई के लिए रवाना हो गए।बढ़ी हुई दाढ़ी के साथ ताव दी हुई मूछों में अलग ही नजर आ रहे आमिर खान बेहद प्रसन्न नजर आए।उन्होंने दिल खोलकर अपने फैंस से मुलाकात की।हमेशा लीक से हटकर फिल्म करने वाले आमिर अपनी अगली फिल्म के लिए मारवाड़ के रिमोट क्षेत्रों में शूटिंग करने के इच्छुक नजर आ रहे है।उन्होंने बाड़मेर जिले के सिवाना व पाली जिले के रोहट क्षेत्र में काफी घूमकर लोकेशन देखी।इन दोनों स्थान पर प्राचीन फोर्ट भी है।अभी यह तय नहीं हो पाया है कि इस फिल्म की शूटिंग कब शुरू होगी।मारवाड़ का ग्रामीण क्षेत्र इस समय जोरदार बारिश के बाद हरियाली से आच्छादित है, लेकिन दो माह पश्चात परिदृश्य पूरी तरह से बदल जाएगा तथा हरियाली के स्थान पर एक बार फिर रेतीले धोरे नजर आना शुरू हो जाएंगे।आमिर के एयरपोर्ट पहुंचते ही पहले से बड़ी संख्या में मौजूद फैंस ने उन्हें घेर लिया. आमिर ने किसी को निराश नहीं किया और सभी से खुलकर मिले।कुछ फैंस ने आमिर खान के साथ फोटो भी लिए।सभी से मिलने के बाद हाथ हिलाते हुए आमिर मुंबई के लिए रवाना हो गए।फोटो एल देव जांगिड़
  रोहट व सिवाना में शूटिंग लोकेशन देख मुंबई रवाना हुए आमिर खान
Bollywood's Mr. Perfectionist and superstar Aamir Khan left for Mumbai on Saturday afternoon after visiting a few locations in Marwar for the shooting of his next film, Laal Singh Chaddha.
Aamir Khan leaves for Mumbai after visiting shooting locations in Roht and Siwana